ddrg/super_eurlex huggingface dataset:
82/886/ETY: Neuvoston päätös, tehty 13 päivänä joulukuuta 1982, yleissopimuksen tekemisestä lohen suojelusta Pohjois-Atlantilla



Virallinen lehti nro L 378 , 31/12/1982 s. 0024 - 0024

Suomenk. erityispainos Alue 4 Nide 1 s. 0065

Espanjank. erityispainos: Luku 04 Nide 2 s. 0044

Ruotsink. erityispainos Alue 4 Nide 1 s. 0065

Portugalink. erityispainos: Luku 04 Nide 2 s. 0044



NEUVOSTON PÄÄTÖS, tehty 13 päivänä joulukuuta 1982, yleissopimuksen tekemisestä lohen suojelusta Pohjois-Atlantilla (82/886/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon edustajakokouksen lausunnon(), sekä katsoo, että kansainvälinen yhteistyö on ensiarvoisen tärkeää Pohjois-Atlantin lohikantojen säilyttämisen, elvyttämisen, lisääntymisen ja järkiperäisen hoidon varmistamiseksi, yhteisö osallistui Reykjavikissa 18 22 päivänä tammikuuta 1982 pidetyn diplomaattikonferenssin yhteydessä käytyihin neuvotteluihin, jonka päätöksenä hyväksyttiin yleissopimus lohen suojelusta Pohjois-Atlantilla, tässä yleissopimuksessa otetaan huomioon Yhdistyneiden Kansakuntien kolmannen merioikeuskonferenssin yleissopimusluonnoksen anadromisia kalakantoja koskevat määräykset, yleissopimus muodostaa hyödyllisen kehyksen kansainväliselle yhteistyölle Pohjois-Atlantin lohikantojen säilyttämisen, elvyttämisen, lisääntymisen ja järkiperäisen hoidon varmistamiseksi, ja yleissopimuksella luodaan valtioiden, joista lohi on peräisin ja valtioiden, joiden kalastusvyöhykkeellä lohta pyydetään, etujen välinen tyydyttävä tasapaino, ON PÄÄTTÄNYT SEURAAVAA: Ainoa artikla Hyväksytään Euroopan talousyhteisön puolesta yleissopimus lohen suojelusta Pohjois-Atlantilla. Sopimusteksti on tämän päätöksen liitteenä. Tehty Brysselissä 13 päivänä joulukuuta 1982. Neuvoston puolesta Puheenjohtaja N.A. KOFOED () EYVL N:o C 238, 13.9.1982
82/77/ETY: Neuvoston päätös, tehty 27 päivänä kesäkuuta 1980, vuoden 1980 elintarvikeapusopimuksen väliaikaista soveltamista koskevan julistuksen allekirjoittamisesta ja tallettamisesta



Virallinen lehti nro L 043 , 15/02/1982 s. 0026 - 0027

Suomenk. erityispainos Alue 11 Nide 10 s. 0104

Ruotsink. erityispainos Alue 11 Nide 10 s. 0104



NEUVOSTON PÄÄTÖS, tehty 27 päivänä kesäkuuta 1980, vuoden 1980 elintarvikeapusopimuksen väliaikaista soveltamista koskevan julistuksen allekirjoittamisesta ja tallettamisesta (82/77/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission suosituksen, sekä katsoo, että vuoden 1980 elintarvikeapusopimus, jäljempänä "sopimus", edistää kansainvälistä yhteistyötä ja myötävaikuttaa yhteisön tavoitteiden toteutumiseen erityisesti yhteisön ja kehitysmaiden välisen yhteistyöpolitiikan alalla, ja on suotavaa, että yhteisö soveltaa väliaikaisesti sopimusta ja tallettaa tätä varten julistuksen, ON PÄÄTTÄNYT SEURAAVAA: 1 artikla Euroopan talousyhteisö soveltaa väliaikaisesti vuoden 1980 elintarvikeapusopimuksen määräyksiä liitteenä olevan julistuksen tallettamispäivästä. 2 artikla Neuvoston puheenjohtajalla on lupa nimetä henkilö, jolla on valtuudet allekirjoittaa liitteenä oleva julistus ja tallettaa se Amerikan yhdysvaltojen hallituksen huostaan. Tehty Luxemburgissa 27 päivänä kesäkuuta 1980. Neuvoston puolesta Puheenjohtaja A. SARTI LIITE Vuoden 1980 elintarvikeapusopimuksen väliaikaista soveltamista koskeva julistus, jonka teksti on laadittu 6 päivänä maaliskuuta 1980 Lontoossa pidetyssä tätä koskevassa konferenssissa Euroopan talousyhteisön on mahdotonta saattaa päätökseen 30 päivään kesäkuuta 1980 mennessä vuoden 1980 elintarvikeapusopimuksen XIV artiklassa määrättyjä toimielimiä koskevia menettelyjä. Tämän vuoksi yhteisö antaa vuoden 1980 elintarvikeapusopimuksen XV artiklan mukaisesti tämän julistuksen kyseisen sopimuksen väliaikaisesta soveltamisesta. Antaessaan mainitun julistuksen yhteisö pitää itseään väliaikaisesti sopimuksen sopimuspuolena, jolla on kaikki sopimuksesta johtuvat oikeudet ja velvoitteet, siihen saakka, kunnes Euroopan yhteisöjen neuvosto on tehnyt lopullisen päätöksen asiasta. Euroopan yhteisöjen neuvoston puolesta
82/960/ETY: Komission päätös, tehty 23 päivänä joulukuuta 1982, luettelosta Sveitsin liittovaltion laitoksista, joista tuoreen lihan vienti yhteisöön sallitaan, tehdyn neuvoston päätöksen 82/734/ETY muuttamisesta



Virallinen lehti nro L 386 , 31/12/1982 s. 0048 - 0050

Suomenk. erityispainos Alue 3 Nide 15 s. 0226

Espanjank. erityispainos: Luku 03 Nide 26 s. 0241

Ruotsink. erityispainos Alue 3 Nide 15 s. 0226

Portugalink. erityispainos: Luku 03 Nide 26 s. 0241



KOMISSION PÄÄTÖS, tehty 23 päivänä joulukuuta 1982, luettelosta Sveitsin liittovaltion laitoksista, joista tuoreen lihan vienti yhteisöön sallitaan, tehdyn neuvoston päätöksen 82/734/ETY muuttamisesta (82/960/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY() ja erityisesti sen 4 artiklan 1 kohdan ja 18 artiklan 1 kohdan a ja b alakohdan, sekä katsoo, että luettelo Sveitsin laitoksista, joista tuoreen lihan vienti yhteisöön sallitaan, vahvistettiin aluksi neuvoston päätöksellä 82/734/ETY(), direktiivin 72/462/ETY 5 artiklan ja paikalla tehtävistä tarkastuksista nautaeläinten, sikojen ja tuoreen lihan tuontiin kolmansista maista sovellettavassa järjestelmässä 21 päivänä joulukuuta 1979 tehdyn komission päätöksen 80/15/ETY() 3 artiklan 1 kohdan mukaisesti tehty tavanomainen tarkastus on osoittanut, että joidenkin laitosten hygienian tasoa voidaan pitää tyydyttävänä; nämä laitokset voidaan siten säilyttää yhteisön luettelossa tai merkitä siihen, toisaalta sama tarkastus osoitti muissa laitoksissa joko hygienian tason tiettyjen kohtien parantamiseksi tehtyjen toimenpiteiden olevan riittämättömiä tai hygienian tason alentuneen; tiettyjen laitosten osalta tämä ei kuitenkaan aiheuta niiden välitöntä poistamista, mutta on joka tapauksessa perusteltua rajata yhteisön hyväksyminen tiettyyn ajanjaksoon, jonka päätyttyä kyseinen hyväksyminen peruutetaan, jollei tarpeellisia toimenpiteitä ole tehty ja niiden soveltamisen toteutumista ole todettu uudessa paikalla tehtävässä tarkastuksessa, jota Sveitsin viranomaisten kuuluu pyytää, jos ne pitävät sitä tarpeellisena, laitosluettelo on tämän vuoksi tarpeen muuttaa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 82/734/ETY seuraavasti: 1. Korvataan 4 artikla seuraavasti: "4 artikla Tämä päätös otetaan uudelleen tarkasteltavaksi ja muutetaan mahdollisesti ennen 30 päivää kesäkuuta 1983 erityisesti Sveitsin viranomaisten soveltamien, eläinlääkärintarkastuksiin ja teurastushygieniaan liittyvien toimenpiteiden perusteella."2. Korvataan liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 23 päivänä joulukuuta 1982. Komission puolesta Poul DALSAGER Komission jäsen () EYVL N:o L 302, 31.12.1972, s. 28 () EYVL N:o L 311, 8.11.1982, s. 13 () EYVL N:o L 8, 12.1.1980, s. 26 LIITE >TAULUKON PAIKKA>
82/495/ETY: Neuvoston päätös, tehty 19 päivänä heinäkuuta 1982, Euroopan talousyhteisön ja Thaimaan kuningaskunnan välisen maniokin tuotantoa, kaupan pitämistä ja kauppaa koskevan yhteistyösopimuksen tekemisestä



Virallinen lehti nro L 219 , 28/07/1982 s. 0052 - 0052

Suomenk. erityispainos Alue 11 Nide 10 s. 0123

Espanjank. erityispainos: Luku 03 Nide 26 s. 0006

Ruotsink. erityispainos Alue 11 Nide 10 s. 0123

Portugalink. erityispainos: Luku 03 Nide 26 s. 0006



NEUVOSTON PÄÄTÖS, tehty 19 päivänä heinäkuuta 1982, Euroopan talousyhteisön ja Thaimaan kuningaskunnan välisen maniokin tuotantoa, kaupan pitämistä ja kauppaa koskevan yhteistyösopimuksen tekemisestä (82/495/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että maniokin tuotannon, kaupan pitämisen ja kaupan alaa koskevan Euroopan talousyhteisön ja Thaimaan kuningaskunnan välisen yhteistyösopimuksen tekeminen on molempien osapuolten yhteisen edun mukaista, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön ja Thaimaan kuningaskunnan välinen maniokin tuotantoa, kaupan pitämistä ja kauppaa koskeva yhteistyösopimus. Sopimuksen teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti. Tehty Brysselissä 19 päivänä heinäkuuta 1982. Neuvoston puolesta Puheenjohtaja K. OLESEN
82/753/EHTY: Neuvoston päätös, tehty 8 päivänä marraskuuta 1982, neljän etujärjestön nimeämisestä ehdokasluettelojen laatimiseksi Euroopan hiili- ja teräsyhteisön neuvoa-antavaa komiteaa varten



Virallinen lehti nro L 317 , 13/11/1982 s. 0024 - 0024

Suomenk. erityispainos Alue 1 Nide 2 s. 0027

Ruotsink. erityispainos Alue 1 Nide 2 s. 0027



NEUVOSTON PÄÄTÖS, tehty 8 päivänä marraskuuta 1982, neljän etujärjestön nimeämisestä ehdokasluettelojen laatimiseksi Euroopan hiili- ja teräsyhteisön neuvoa-antavaa komiteaa varten (82/753/EHTY) EUROOPAN YHTEISÖJEN NEUVOSTO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 18 artiklan, sekä katsoo, että Euroopan hiili- ja teräsyhteisön neuvoa-antavan komitean uusien jäsenten nimeämiseksi kahdeksi vuodeksi neuvosto pyysi 26 päivänä lokakuuta 1982 tehdyllä päätöksellä etujärjestöjä laatimaan luettelot, joissa on kaksi kertaa niin monta ehdokasta kuin heille on osoitettu paikkoja, ja samassa yhteydessä neuvosto päätti myöhemmin täydentää luetteloa niistä järjestöistä, joita pyydetään nimeämään työntekijöiden ehdokkaat, ON PÄÄTTÄNYT SEURAAVAA: Ainoa artikla Jäljempänä lueteltuja työntekijäjärjestöjä pyydetään laatimaan ehdokasluettelot, joiden perusteella Euroopan hiili- ja teräsyhteisön neuvoa-antavaan komiteaan nimetään niin monta edustajaa kuin näiden järjestöjen kohdalla mainitaan. RANSKA: >TAULUKON PAIKKA> Tehty Brysselissä 8 päivänä marraskuuta 1982. Neuvoston puolesta Puheenjohtaja H. CHRISTOPHERSEN
82/729/EHTY: Neuvoston päätös, tehty 26 päivänä lokakuuta 1982, etujärjestöjen nimeämisestä ehdokasluettelojen laatimiseksi Euroopan hiili- ja teräsyhteisön neuvoa-antavaa komiteaa varten



Virallinen lehti nro L 310 , 06/11/1982 s. 0026 - 0028

Suomenk. erityispainos Alue 1 Nide 2 s. 0024

Ruotsink. erityispainos Alue 1 Nide 2 s. 0024



NEUVOSTON PÄÄTÖS, tehty 26 päivänä lokakuuta 1982, etujärjestöjen nimeämisestä ehdokasluettelojen laatimiseksi Euroopan hiili- ja teräsyhteisön neuvoa-antavaa komiteaa varten (82/729/EHTY) EUROOPAN YHTEISÖJEN NEUVOSTO, joka ottaa huomioon Euroopan hiili- ja teräsyhteisön perustamissopimuksen 18 artiklan, sekä katsoo, että neuvosto nimesi 20 päivänä lokakuuta 1980 () tehdyllä päätöksellä edellä mainitun artiklan kolmannessa alakohdassa tarkoitetut tuottaja- ja työntekijäjärjestöt, neuvosto nimesi 25 päivänä marraskuuta 1980 () tehdyllä päätöksellä neuvoa-antavan komitean jäsenet 25 päivästä marraskuuta 1980 alkaen 24 päivään marraskuuta 1982 asti, ja neuvoa-antavan komitean uusien jäsenten nimeämiseksi kahdeksi vuodeksi on tarpeen nimetä etujärjestöt, joita pyydetään laatimaan luettelot, joissa on kaksi kertaa niin monta ehdokasta kuin heille on osoitettu paikkoja, ON PÄÄTTÄNYT SEURAAVAA: 1 artikla Tämän päätöksen liitteenä olevassa taulukossa luetellaan ne tuottajien ja työnantajien etujärjestöt, joita pyydetään laatimaan ehdokasluettelot, joiden perusteella Euroopan hiili- ja teräsyhteisön neuvoa-antavaan komiteaan nimetään niin monta edustajaa kuin edellä tarkoitetussa taulukossa näiden järjestöjen kohdalla mainitaan. 2 artikla Neuvosto täydentää myöhemmin luetteloa niistä järjestöistä, joita pyydetään nimeämään työntekijöiden ehdokkaat. Tehty Luxemburgissa 26 päivänä lokakuuta 1982. Neuvoston puolesta Puheenjohtaja ()()U. ELLEMANN-JENSEN () EYVL N:o 283, 28.10.1980, s. 28 () EYVL N:o 326, 2.12.1980, s. 20
82/457/ETY: Neuvoston päätös, tehty 14 päivänä kesäkuuta 1982, kauppalaskujen tullivaatimuksista annetun tulliyhteistyöneuvoston suosituksen hyväksymisestä yhteisön nimissä



Virallinen lehti nro L 204 , 12/07/1982 s. 0027 - 0028

Suomenk. erityispainos Alue 2 Nide 3 s. 0129

Espanjank. erityispainos: Luku 02 Nide 9 s. 0097

Ruotsink. erityispainos Alue 2 Nide 3 s. 0129

Portugalink. erityispainos: Luku 02 Nide 9 s. 0097



NEUVOSTON PÄÄTÖS, tehty 14 päivänä kesäkuuta 1982, kauppalaskujen tullivaatimuksista annetun tulliyhteistyöneuvoston suosituksen hyväksymisestä yhteisön nimissä (82/457/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon komission suosituksen, sekä katsoo, että yhteisö voi hyväksyä kauppalaskujen tullivaatimuksista annetun tulliyhteistyöneuvoston suosituksen, ja hyväksyminen voi tulla voimaan välittömästi, ON PÄÄTTÄNYT SEURAAVAA: 1 artikla Kauppalaskujen tullivaatimuksista 16 päivänä toukokuuta 1979 annettu tulliyhteistyöneuvoston suositus hyväksytään yhteisön nimissä, ja se tulee voimaan välittömästi. Mainitun suosituksen teksti on tämän päätöksen liitteenä. 2 artikla Neuvoston puheenjohtaja nimeää henkilön, jolla on valtuudet ilmoittaa tulliyhteistyöneuvoston pääsihteerille yhteisön hyväksyneen 1 artiklassa tarkoitetun suosituksen ja hyväksymisen tulevan voimaan välittömästi. Tehty Luxemburgissa 14 päivänä kesäkuuta 1982. Neuvoston puolesta Puheenjohtaja P. de KEERSMAEKER TULLIYHTEISTYÖNEUVOSTON SUOSITUS, ANNETTU 16 PÄIVÄNÄ TOUKOKUUTA 1979, KAUPPALASKUJEN TULLIVAATIMUKSISTA TULLIYHTEISTYÖNEUVOSTO, joka tahtoo helpottaa kansainvälistä kauppaa antamalla kaupallisille piireille mahdollisuuden käyttää uudenaikaisia tiedon toisintamis- ja siirtomenetelmiä, ottaa huomioon muun muassa kansainvälisen tason pyrkimykset mahdollistaa kaikkien kansainvälisessä kauppatapahtumassa tarvittavien asiakirjojen laatimisen yhdestä alkuperäkappaleesta kertamenetelmällä, ottaa huomioon varmentamisesta ja allekirjoituksista maaliskuussa 1979 annetun Euroopan talouskomission kansainvälisen kaupan menetelmien helpottamista käsittelevän työryhmän suosituksen, jossa mainitaan erityisesti, että mekaanisten tai elektronisten tiedonsiirtomenetelmien yleinen omaksuminen edellyttää muutoksia nykyisessä käsin tehtävän allekirjoituksen käytännössä, sekä katsoo, että allekirjoituksen vaatiminen kauppalaskuun tullitarkoituksia varten ei anna tulliviranomaisille erityistä takuuta laskun paikkansapitävyydestä, SUOSITTELEE, että 1. jäsenvaltiot hyväksyvät millä tahansa menetelmällä, esimerkiksi kertamenetelmällä, laaditut kauppalaskut aina, kun kauppalaskun esittämistä vaaditaan tavaroiden tullauksen yhteydessä, 2. jäsenvaltiot luopuvat vaatimasta tullitarkoituksia varten allekirjoitusta tavaroiden tulli-ilmoituksen tueksi esitettävässä kauppalaskussa, PYYTÄÄ jäsenvaltioita, jotka hyväksyvät tämän suosituksen, antamaan pääsihteerille tiedoksi hyväksymisensä, päivän, josta ne noudattavat suositusta, sekä noudattamisen yksityiskohtaiset säännöt. Pääsihteeri toimittaa nämä tiedot jäsenvaltioiden tulliviranomaisille.
82/814/ETY: Komission päätös, tehty 17 päivänä marraskuuta 1982, luettelosta Swazimaan kuningaskunnan laitoksista, joista tuoreen lihan tuonti yhteisöön sallitaan



Virallinen lehti nro L 343 , 04/12/1982 s. 0024 - 0025

Suomenk. erityispainos Alue 3 Nide 15 s. 0190

Espanjank. erityispainos: Luku 03 Nide 26 s. 0149

Ruotsink. erityispainos Alue 3 Nide 15 s. 0190

Portugalink. erityispainos: Luku 03 Nide 26 s. 0149



KOMISSION PÄÄTÖS, tehty 17 päivänä marraskuuta 1982, luettelosta Swazimaan kuningaskunnan laitoksista, joista tuoreen lihan tuonti yhteisöön sallitaan (82/814/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY() ja erityisesti sen 4 artiklan 1 kohdan ja 18 artiklan 1 kohdan a ja b alakohdan, sekä katsoo, että kolmansiin maihin sijoittautuneet laitokset voivat saada luvan viedä tuoretta lihaa yhteisöön ainoastaan, jos ne täyttävät direktiivissä 72/462/ETY vahvistetut yleiset ja erityiset edellytykset, Swazimaa on ehdottanut direktiivin 72/462/ETY 4 artiklan 3 kohdan mukaisesti yhtä laitosta, joka saa viedä Euroopan talousyhteisöön, tässä laitoksessa, jossa on suoritettu paikalla tehtävä yhteisön tarkastus, on riittävä hygienian taso, ja tuoreen lihan tuonti kyseisestä laitoksesta voidaan siten sallia mainitun direktiivin 4 artiklan 1 kohdan mukaisesti, olisi palautettava mieleen, että tuoreen lihan tuontiin sovelletaan myös yhteisön muuta eläinlääkintäalan lainsäädäntöä erityisesti eläinten terveyden osalta, mukaan lukien Tanskaa, Irlantia ja Yhdistynyttä kuningaskuntaa koskevat erityissäännökset, tämän päätöksen liitteessä mainitusta laitoksesta tulevan tuoreen lihan tuonnin edellytyksiin sovelletaan edelleen toisaalla annettuja säännöksiä ja perustamissopimuksen yleisiä määräyksiä; erityisesti tiettyjen kolmansista maista tulevien lihaluokkien kuten vähemmän kuin kolme kiloa painavien lihapalojen tai tiettyjen aineiden, joita yhteisön yhdenmukaistettu lainsäädäntö ei vielä koske, jäämiä sisältävän lihan tuontiin ja jälleenvientiin muihin jäsenvaltioihin sovelletaan edelleen tuojana olevan jäsenvaltion terveyslainsäädäntöä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Sallitaan tuoreen lihan tuonti yhteisöön liitteessä mainitusta Swazimaan laitoksesta kyseisen liitteen mukaisesti. 2. Edellä 1 kohdassa tarkoitetusta laitoksesta tulevaan tuontiin sovelletaan toisaalla annettuja yhteisön eläinlääkintäalan säännöksiä erityisesti siltä osin kuin on kyse eläinten terveydestä. 2 artikla Jäsenvaltioiden on kiellettävä tuoreen lihan tuonti muista kuin liitteessä mainitusta laitoksesta. 3 artikla Tätä päätöstä sovelletaan 1 päivään tammikuuta 1983. 4 artikla Tämä päätös on osoitettu kaikille jäsenvaltioille. Tehty Brysselissä 17 päivänä marraskuuta 1982. Komission puolesta Poul DALSAGER Komission jäsen () EYVL N:o L 302, 31.12.1972, s. 28 LIITE >TAULUKON PAIKKA>
82/923/ETY: Komission päätös, tehty 17 päivänä joulukuuta 1982, Guatemalan tasavallan laitoksista, joista jäsenvaltiot voivat sallia tuoreen lihan tuonnin



Virallinen lehti nro L 381 , 31/12/1982 s. 0040 - 0040

Suomenk. erityispainos Alue 3 Nide 15 s. 0222

Espanjank. erityispainos: Luku 03 Nide 26 s. 0234

Ruotsink. erityispainos Alue 3 Nide 15 s. 0222

Portugalink. erityispainos: Luku 03 Nide 26 s. 0234



KOMISSION PÄÄTÖS, tehty 17 päivänä joulukuuta 1982, Guatemalan tasavallan laitoksista, joista jäsenvaltiot voivat sallia tuoreen lihan tuonnin (82/923/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY() ja erityisesti sen 4 artiklan 1 kohdan ja 18 artiklan 1 kohdan a ja b alakohdan, sekä katsoo, että kolmansiin maihin sijoittautuneet laitokset voivat saada luvan viedä tuoretta lihaa yhteisöön ainoastaan, jos ne täyttävät direktiivissä 72/462/ETY vahvistetut yleiset ja erityiset edellytykset, Guatemala on toimittanut mainitun direktiivin 4 artiklan 3 kohdan mukaisesti luettelon laitoksista, jotka saavat viedä Euroopan talousyhteisöön, paikalla tehtävä yhteisön tarkastus on osoittanut, että näiden laitosten tilanne on tutkittava uudelleen lisätietojen perusteella niiden hygienian tasosta ja kyvystä mukautua nopeasti yhteisön lainsäädäntöön, näille laitoksille voidaan antaa mahdollisuus jatkaa väliaikaisesti tuoreen lihan vientiä kyseiset laitokset hyväksyviin jäsenvaltioihin, jotta käynnissä oleva kauppa ei keskeytyisi äkillisesti, tämän vuoksi tämä päätös olisi otettava uudelleen tarkasteltavaksi ja tarvittaessa muutettava asiassa tehtyjen aloitteiden ja toteutuneiden parannusten mukaan, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Jollei 2 kohdasta muuta johdu, jäsenvaltioiden on kiellettävä tuoreen lihan tuonti Guatemalan laitoksista. 2. Jäsenvaltiot voivat 31 päivään heinäkuuta 1983 asti sallia tuoreen lihan tuonnin laitoksista, joita Guatemalan viranomaiset ovat virallisesti ehdottaneet direktiivin 72/462/ETY 4 artiklan 3 kohdan mukaisesti 1 päivänä helmikuuta 1982, jollei mainitun direktiivin 4 artiklan 1 kohdan mukaisesti päätetä toisin kyseisten laitosten osalta ennen 1 päivää elokuuta 1983. Komissio toimittaa näiden laitosten luettelon tiedoksi jäsenvaltioille. 2 artikla Tätä päätöstä sovelletaan 1 päivään tammikuuta 1983. 3 artikla Tämä päätös otetaan uudelleen tarkasteltavaksi ja muutetaan mahdollisesti ennen 1 päivää toukokuuta 1983. 4 artikla Tämä päätös on osoitettu kaikille jäsenvaltioille. Tehty Brysselissä 17 päivänä joulukuuta 1982. Komission puolesta Poul DALSAGER Komission jäsen () EYVL N:o L 302, 31.12.1972, s. 28
83/54/ETY: Komission päätös, tehty 24 päivänä tammikuuta 1983, maatalouden palkansaajien sosiaalisia ongelmia käsittelevän sekakomitean perustamisesta tehdyn päätöksen 74/442/ETY muuttamisesta



Virallinen lehti nro L 044 , 16/02/1983 s. 0022 - 0022

Suomenk. erityispainos Alue 3 Nide 15 s. 0238

Espanjank. erityispainos: Luku 05 Nide 3 s. 0041

Ruotsink. erityispainos Alue 3 Nide 15 s. 0238

Portugalink. erityispainos: Luku 05 Nide 3 s. 0041



KOMISSION PÄÄTÖS, tehty 24 päivänä tammikuuta 1983, maatalouden palkansaajien sosiaalisia ongelmia käsittelevän sekakomitean perustamisesta tehdyn päätöksen 74/442/ETY muuttamisesta (83/54/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, sekä katsoo, että sekakomitean perustamisen jälkeen maatalouden palkansaajia edustavissa Euroopan järjestöissä on tapahtunut rakenteellisia muutoksia, ja yhteisön laajentuminen on aiheuttanut uusia tarpeita, komission on otettava huomioon myös eri jäsenvaltioiden tilanne maatalousalan työmarkkinaosapuolten sekakomitean työhön osallistumisen varmistamiseksi sekä asianomaisten sosiaalis-taloudellisten voimien edustuksellisuuden turvaamiseksi, ja muiden kuin komission päätöksen 74/442/ETY() 4 artiklassa tarkoitettujen järjestöjen tarkkailijoiden läsnäolo komitean työssä voi lisätä sen tehokkuutta, ON PÄÄTTÄNYT SEURAAVAA: 1 artikla Muutetaan päätös 74/442/ETY seuraavasti: 1. Korvataan 4 artikla seuraavasti: "4 artikla 1. Komiteassa on 52 jäsentä. 2. Paikat jaetaan seuraavasti: a) 26 työnantajien edustajille, b) 26 työntekijöiden edustajille. 3. Komissio nimeää komitean jäsenet, joista 50 seuraavien maatalouden työnantaja- ja työntekijäjärjestöjen ehdotuksesta: - työnantajajärjestö: 25 jäsentä Euroopan talousyhteisön tuottajajärjestöjen keskusjärjestö (COPA) - työntekijäjärjestö: 25 jäsentä Yhteisössä työskentelevien maataloustyöntekijöiden ammattiyhdistysten Euroopan liitto (EFA)." 2. Lisätään 13 artiklaan 4 kohta seuraavasti: "4. Komissio voi komiteaa kuultuaan kutsua muita järjestöjä kuin 4 artiklan 3 kohdassa mainitut osallistumaan komitean työhön tarkkailijoina." 2 artikla Tämä päätös tulee voimaan 24 päivään tammikuuta 1983. Tehty Brysselissä 24 päivänä tammikuuta 1983. Komission puolesta Ivor RICHARD Komitean jäsen () EYVL N:o L 243, 5.9.1974, s. 22